**ANUNȚ PENTRU SOLICITAREA DE EXPRESII DE INTERES**

**INSPECTORATUL GENERAL PENTRU SITUAȚII DE URGENȚĂ,**

**Unitatea de Implementare a Proiectului privind „Îmbunătățirea Managementului Riscurilor de Dezastre”**

**Acord de Împrumut BIRD nr. 8892-RO**

**Denumire servicii de consultanță:** Elaborarea documentațiilor aferente Studiului de Fezabilitate si Proiectului Tehnic și furnizarea de Asistență Tehnică pentru realizarea următoarelor două lucrări de investiții:”Demolare construcție administrativă existentă și construire clădire nouă pentru Detașamentul de Pompieri Ineu din cadrul ISUJ Arad” și ”Demolare construcție administrativă existentă și construire clădire nouă pentru Garda nr.2 de intervenţie Cehu Silvaniei din cadrul ISUJ Sălaj”;

Ref: RO-GIES-367973-CS-CQS

România a primit un împrumut de la Banca Internațională pentru Reconstrucție și Dezvoltare pentru a sprijini implementarea Proiectului privind îmbunătățirea managementului riscului de dezastre și intenționează să aloce o parte din fondurile acestui împrumut pentru finanțarea prezentelor servicii de consultanță.

Serviciile de consultanță („Serviciile”) constau în prestarea următoarelor servicii de consultanță: ***Elaborarea documentațiilor aferente Studiului de Fezabilitate si Proiectului Tehnic și furnizarea de Asistență Tehnică pentru realizarea următoarelor două lucrări de investiții:*** *”Demolare construcție administrativă existentă și construire clădire nouă pentru Detașamentul de Pompieri Ineu din cadrul ISUJ Arad” și ”Demolare construcție administrativă existentă și construire clădire nouă pentru Garda nr.2 de intervenţie Cehu Silvaniei din cadrul ISUJ Sălaj”.*

Informații detaliate suplimentare, inclusiv despre perioada derulării acestor Servicii, sunt furnizate în Termenii de Referință (ToR) publicați pe site-ul Inspectoratului General pentru Situații de Urgență <https://www.igsu.ro/InformatiiPublice/AnunturiAchizitii>

**Inspectoratul General pentru Situații de Urgență** prin Unitatea de Implementare a Proiectului invită firmele de consultanță eligibile (”Consultanții”) să-și manifeste interesul pentru prestarea Serviciilor de mai sus. Consultanții vor transmite Expresii de Interes prin care vor furniza informații care să demonstreze că au calificările necesare și experiența relevantă pentru prestarea acestor Servicii. De asemenea, Expresiile de Interes trebuie să conțină și informații detaliate privind adresa, date de contact (persoană, email, telefon), numărul de înregistrare și țara, precum și informații privind profilul Consultantului.

Criteriile de selecție pentru evaluarea Expresiilor de Interes sunt:

**Calificări și experiență generală – 15 puncte**

1. Firma sau cel puțin unul dintre asociați, în cazul asocierii, să aibă ca principal domeniu de activitate înregistrat la Registrul Comerțului codul CAEN 7111 – Activitati de arhitectura;
2. Minim 5 ani experiență în prestarea de servicii de proiectare pentru lucrări de demolare/ construire și Asistența Tehnică aferentă perioadei de construire;

**Calificări și experiență specifică – 65 puncte**

1. Cel puțin 3 contracte finalizate cu succes în perioada 2015-2023 care să includă în mod cumulat livrarea de Studii de Fezabilitate și Proiecte Tehnice care includ, Documentație Tehnică pentru Autorizație de Desființare, Documentație Tehnică pentru Autorizație de Construire, Proiect Tehnic și Detalii de Execuție și asistență tehnică pe durata lucrărilor de desființare clădiri existente și construire clădiri similare cu cele care fac obiectul prezentelor Servicii;

Clădirea similară este definită după cum urmează:

* Structură metalică și beton armat;
* Clasa de importanță I va fi considerată un avantaj;
* Suprafața desfășurată de aprox. 800 mp;
* Înălțimea clădirii: minim P+1E;
* Destinația/ funcționalitatea: clădire administrative/ industrială

1. Finalizarea cu succes în ultimii 5 ani a Proiectelor Tehnice pentru 2 obiective de investiții cu clădiri similare în aceeași perioadă de 9 luni, precum și a Asistenței Tehnice aferente, va fi considerată un avantaj;
2. Experiența în servicii de proiectare tehnică și asistență tehnică în județele Arad și Sălaj sau în județe direct învecinate cu acestea va fi considerată un avantaj;
3. Consultantul sau subcontractanții săi vor avea următoarele autorizații/ certificări/atestate:
   * atestat valabil emis de către A.N.R.E. **tip Bp/Be** pentru proiectare şi executare de instalaţii electrice exterioare/interioare pentru incinte/construcţii civile şi industriale, branşamente aeriene şi subterane, la tensiunea nominală de 0,4 kV;
   * Autorizație valabilă CNSIPC (Centru Național pentru Securitate la Incendiu și Protecție Civilă) pentru „Proiectarea sistemelor și instalațiilor de limitare și stingere a incendiilor”;
   * Autorizație valabilă CNSIPC pentru„Proiectarea sistemelor și instalațiilor de ventilare pentru evacuarea fumului si gazelor fierbinti, cu exceptia celor de tip natural organizat”;
   * Autorizație valabilă CNSIPC „Proiectarea sistemelor și instalațiilor de semnalizare, alarmare și alertare în caz de incendiu”;

**Disponibilitate experți cheie – 20 puncte**

1. Consultantul va pune la dispoziție o echipă de specialiști cu experiența și calificările necesare prestării în paralel a serviciilor și cu respectarea termenelor contractuale. Astfel, echipa Consultantului va include cel puțin următorii **experți cheie**: șef de proiect, arhitect (2 persoane), inginer construcții civile (2 persoane), inginer specialitatea instalații încălzire și climatizare, inginer specialitatea instalații electrice (atestat ANRE minim tip IIA), inginer specialitatea instalații sanitare, inginer gaze naturale (atestat ANRE tip PDIB), inginer sistematizare drumuri și platforme, specialist devizier și auditor energetic atestat (gradul I).

În vederea **demonstrării îndeplinirii cerințelor de experiență și calificare** de mai sus, Consultantul va furniza:

* **Certificat Constatator** emis de către Oficiul Național al Registrului Comerțului,valabil la termenul de depunere al Expresiilor de Interes;
* **Listă cu contractele relevante din perioada 2015-2023** care să includă: denumire și număr contract; descriere servicii de proiectare prestate; perioada de execuție; următoarele informații despre clădirile proiectate: tipul structurii, clasa de importanță, suprafața desfășurată și înălțimea, destinația/ funcționalitatea clădirii. Se vor prezenta în copie procese verbale de recepție sau echivalent, precum și orice alte documente care să demonstreze caracteristicile clădirilor, cel puțin pentru contractele care demonstează experiența similar minimă solicitată. Recomandările primite de la beneficiari vor fi considerate un avantaj;
* **Listă cu experții cheie propuși,** menționând cel puțin: poziția fiecăruia, calificările și experiența profesională relevante, contribuția la prestarea prezentelor servicii. Lista va fi însoțită de eventuale certificate/atestări ale experților cheie propuși.

Se atrage atenția Consultanților interesați asupra secțiunii III, 3.14, 3.16 și 3.17 din „Regulamentul Băncii Mondiale privind achizițiile în cadrul împrumuturilor de finanțare a proiectelor de investiții”, datat iulie 2016 și revizuit în noiembrie 2017 (<http://pubdocs.worldbank.org/en/659511533066042959/Procurement-Regulations-2017.pdf>) (”Regulamentul de achiziții”), care stipulează politica Băncii Mondiale cu privire la *conflictul de interese*. În plus, vă rugăm să verificați și prevederile secțiunii III, paragrafele 3.21, 3.22 și 3.23 din ”Regulamentul de achiziții” cu privire la *eligibilitate*, care se referă, printre altele, la eligibilitatea companiilor sau instituțiilor de stat din țara Împrumutatului, cât și a funcționarilor guvernamentali sau funcționarilor publici din țara Împrumutatului, în cadrul contractelor de consultanță.

Consultanții se pot asocia cu alte firme pentru a-și îmbunătăți calificările, dar trebuie să indice dacă forma de colaborare este asociere sau subconsultanță. În cazul selectării unei asocieri, toți partenerii vor fi responsabili solidar și nelimitat pentru întregul contract.

Consultantul va fi selectat utilizând procedura ”Selecţie pe baza Calificărilor Consultantului (CQS –Consultant’s Qualifications based Selection) în conformitate cu prevederile Regulamentul Băncii Mondiale privind finanțarea proiectelor de investiții, ediția iulie 2016, revizuit în noiembrie 2017 (Procurement Regulations for IPF Borrowers, July 2016, revised November 2017 <http://pubdocs.worldbank.org/en/659511533066042959/Procurement-Regulations-2017.pdf>)

Consultanţii interesați pot obţine informaţii suplimentare prin e-mail la adresele, [simona.salaci.uip@igsu.ro](mailto:simona.salaci.uip@igsu.ro), [marcela.vladareanu.uip@igsu.ro](mailto:marcela.vladareanu.uip@igsu.ro).

Expresiile de interes vor fi transmise în scris, în limba română, la adresele de e-mail (max 9MB): [simona.salaci.uip@igsu.ro](mailto:simona.salaci.uip@igsu.ro), [marcela.vladareanu.uip@igsu.ro](mailto:marcela.vladareanu.uip@igsu.ro) , până la data de **06.11.2023.**